Mindre Meddelelser. 
Det første danske Fund af Protura. 
I 1908 opdagedes i Italien den lille ejendommelige 
Arthropodgruppe Protura eller Myrientomata, om hvilken 
man stadig ikke med Sikkerhed ved, om de tilhører In- 
sekterne eller danner en særlig Gruppe jævnbyrdig med 
disse. Senere er Repræsentanter for den blevet fundet 
rundtom i hele Verden, bl. a. ogsaa 1 Tyskland, England, 
Sverige og Rusland. Naar de saaledes kendes fra Lande 
til alle Sider for Danmark, maatte man anse det for yderst 
sandsynligt, at de ogsaa kunde findes her. Og nu er de 
da ogsaa blevet paavist her i Landet, idet Hr. Bogtrykker 
E. Rosenberg i en rodmuldet El ved Storkevad Station 
i Gribskov d. 11. Juli 1920 har taget Eksemplarer af en 
0,6—0,7 mm lang Zosenfomon-Art. Dyrene var meget 
hurtige i Bevegelserne, og det lykkedes derfor kun Hr. 
Rosenberg at fange nogle faa Eksemplarer af det ret rige- 
ligt tilstedeværende Materiale. Hvilken Zosentomon-Art 
Gribskov-Exemplarerne tilhører, kan ikke med Sikkerhed 
afgøres; de stemmer overens med E. silvestrii Rimsky 
Korsakov ved at besidde ,Konkrementer“ i Hovedet, og 
med E. germanicum Prell ved at Kloen paa Fortarsen naar 
ud forbi Spidsen af Empodiet og øvrige Børstedannelser 
paa Enden af Fortarsen. Men dels Enkeltheder i Fortar- 
sens Bygning, dels den ringe Størrelse gør det sandsyn- 
ligt, at det drejer sig om en ny Art. 
Kai L. Henriksen. 
